Diari Oficial de la Generalitat Valenciana


Sumari del DOGV 1691, del 26-12-1991 (1991/823553)

RESOLUCIÓ de 28 de novembre de 1991, de la Direcció General de Centres i Promoció Educativa, per la qual adscriu els instituts de batxillerat, les extensions de batxillerat i els centres privats amb autorització per a fer el Curs d'Orientació Universitària, a les diferents universitats de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1691

Data del DOGV
:   26-12-1991

Secció del DOGV
:   ALTRES DISPOSICIONS

Número del document
:   1991/823553


Data del document
:   28-11-1991

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 28 de novembre de 1991, de la Direcció General de Centres i Promoció Educativa, per la qual adscriu els instituts de batxillerat i els centres privats amb autorització per a fer el Curs d'Orientació Universitària, a les diferents universitats de la Comunitat Valenciana.  
Mitjançant les resolucions, de la Direcció General de Centres i Promoció Educativa, de 24 de gener de 1989 (DOGV núm. 1.012) i de 20 d'abril de 1989, s'adscrigueren els instituts de batxillerat, les seues extensions i els centres privats amb autorització per a fer el Curs d'Orientació Universitària, a les diverses universitats de la Comunitat Valenciana.  
Tenint en compte el temps transcorregut, i amb motiu de la modificació substancial que sobre l'actual distribució de centres suposa la creació de la Universitat Jaume I de Castelló de la Plana, per la Llei 3/91, de 19 de febrer (DOGV de 27 de febrer), s'ha considerat convenient procedir a l'actualització de l'adscripció dels instituts de batxillerat i les extensions i els centres docents privats que en depenen. Vistos els informes emesos per la Direcció General d'Ordenació i Innovació Educativa, pels serveis territorials de Cultura i Educació i pels rectorats de la Universitat d'Alacant, de la Universitat Politècnica de València, de la Universitat de València (Estudi General) i de la Universitat Jaume I de Castelló.  
Fent ús de les competències que em confereix l'article 76, 1, de la Llei 5/83, de 30 de desembre, de Govern Valencià, resolc:  
Primer  
Queda sense efecte la Resolució de 20 d'abril de 1989, de la Direcció General de Centres i Promoció Educativa (DOGV de 23 de febrer), com també l'annex de la Resolució de 24 de gener de 1989 (DOGV núm. 1.012).  
Segon  
Adscriure a la Universitat Jaume I de Castelló els instituts de batxillerat i les extensions i els centres privats, amb autorització per a fer el Curs d'Orientació Universitària, que figuren en l'annex I.  
Tercer  
Adscriure a la Universitat Politècnica de València els instituts de batxillerat i les extensions i els centres privats, amb autorització per a fer COU, que figuren en l'annex II.  
Quart  
Adscriure a la Universitat de València (Estudi General) els instituts de batxillerat i les extensions i els centres privats, amb autorització per a fer COU, que figuren en l'annex III.  
Cinquè  
Adscriure a la Universitat d'Alacant els instituts de batxillerat i les extensions i els centres privats, amb autorització per a fer COU, que figuren en l'annex IV.  
Sisè  
Aquesta resolució entrarà en vigor el dia de la publicació en el DOGV, això no obstant, els seus efectes s'entendran referits a l?inici del curs escolar 1991/1992.  
Setè  
Aquesta resolució s'inscriurà en el Registre de Centres Docents de la Comunitat Valenciana.  
València, 28 de novembre de 1991.   
El Director General de Centres i Promoció Educativa:   
Josep Emili Castelló Traver.  
Veure annex